Public procurement notice: Contract Award Notice
Published: 2025-01-14
Buyer: Integritás Hatóság
Country: HU
Region: HU110
Contract type: Supplies
Procedure: Open procedure
CPV classification: 48000000 | 48820000: Servers | 48822000: Computer servers
Estimated value: 380429075 HUF
Award criteria: quality, price

Technical requirements: 81. § (1) A nyílt eljárás olyan, egy szakaszból álló közbeszerzési eljárás, amelyben minden érdekelt gazdasági szereplő ajánlatot tehet. (3) Az ajánlattevő ajánlatával együtt benyújtja a kizáró okok és az alkalmasság igazolására az egységes európai közbeszerzési dokumentumot. (5) Az ajánlatkérő nyílt eljárásban a közbeszerzési dokumentumokban rendelkezhet úgy is, hogy az ajánlatok bírálatát – az egységes európai közbeszerzési dokumentumban foglalt nyilatkozat alapján – az ajánlatok értékelését követően végzi el. Ebben az esetben csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot. A 69. § rendelkezéseit megfelelően alkalmazni kell azzal, hogy a bírálat során ilyenkor is biztosítani kell, hogy az összegezésben megnevezett nyertes – és ha az összegezésben meg kívánja nevezni, a második legkedvezőbb ajánlatot tett – ajánlattevő ajánlatának érvényességét az eljárást lezáró döntést megelőzően az ajánlatkérő az ajánlattevő nyilatkozatát alátámasztó igazolások vizsgálatára is kiterjedően teljeskörűen elbírálja. (11) A nyílt eljárásban nem lehet tárgyalni. A nyílt eljárásban az ajánlatkérő a felhívásban és a közbeszerzési dokumentumokban meghatározott feltételekhez, az ajánlattevő az ajánlatához az ajánlattételi határidő lejártától kötve van. Az ajánlati kötöttség időtartamát az ajánlatkérő az ajánlati felhívásban nem határozhatja meg annak kezdetétől számított harminc – építési beruházás esetén, valamint ha a közbeszerzési eljárást külön jogszabályban előírt folyamatba épített ellenőrzés mellett folytatják le hatvan – napnál hosszabb időtartamban.
Közbeszerzés tárgya: Ajánlatkérő két adatközpontot kíván kialakítani és ehhez kéri Adatközponti eszközök, irodai telephelyi szerverek, mentési eszközök, hálózati eszközök és ezekhez szükséges szoftverek szállítását, beüzemelését, 3 éves gyártói támogatását és jótállás nyújtását. A nyertes Ajánlattevő feladata, hogy az Ajánlatkérő által a Műszaki Leírásban funkcionálisan meghatározott architektúra, környezeti elvárásoknak, komplett rendszer környezetet (hardver és szoftver) ajánljon meg és szállítson le, a rendeltetésszerűen működőképességet teszteléssel támassza alá, valamint az üzemeltetéshez szükséges oktatásokat megtartsa. A nyertes ajánlattevő feladata működés közben bemutatni, hogy a szállított rendszer minden komponensében, funkciójában az ajánlatkérésben és az ajánlatban szereplő leírásoknak megfelel. A leszállítandó funkcionálisan meghatározott főbb hardver, szoftver, és szolgáltatás elemek mennyiségi adatai az alábbiak: Tűzfal: minimum 3 db ; Access Point: 12 db; AI funkciójú szerver: 2 db; SQL funkciójú szerver: 2 db; Tároló környezet (Storage) 2 db; Szalagos mentő egység: 1 db; LTO-9 adatkazetta (18/45TB) 48 db; LTO-9 tisztító kazetta 1 db; Meglévő Dell Power Edge R750 szerverekhez Dual Port SFP+ PCIe hálózati kártya mentőszerver funkcióhoz: 2 db; Meglévő Dell Power Edge R750 szerverekhez RJ45 Dual Port 10/25 Gbps hálózati kártya Ethernet hálózathoz: 2 db; Kihúzható billentyűzet, egér és monitor az adatközpontokba (KVM Switch): 2 db; Telepítés, összeszerelés, konfigurálás; Oktatások: 40 óra. Ajánlattevő feladata, hogy a Műszaki Leírásban megadott funkciók, feltételek szerinti működéshez a szükséges mennyiségben ajánlja meg: Core switch-r; SAN switch-t; Access switch-t; NAC szervert/szoftvert; Általános szervert; Hardver felügyeleti szoftvereket; Szerver virtualizációs szoftvert ; Hálózat konfigurációs szoftvert; Backup szoftvert, továbbá minden olyan eszközt, alkatrészt, mely szükséges a hardware elemek gyártói ajánlások szerinti telepítéséhez és üzemeléséhez, valamint minden olyan szoftver elemet, mely szükséges a műszaki leírásban szereplő funkciók elvégzéséhez, továbbá hardware elemek gyártói ajánlások szerinti telepítéséhez és üzemeléséhez. Kapacitás igény adatközpontonként minimum bruttó 135TB (10^12 byte), amiből minimum bruttó 70TB (10^12 byte) SSD kell, hogy legyen. Ajánlatkérő elfogad All flash (NVMe drive-okból szerelt), vagy hybrid (SAS), vagy szeparált, két külön típusú (NVMe SSD ill. SAS HDD) storage megoldást is. Ajánlatkérő nem fogad el SATA meghajtókat tartalmazó megoldást. A bruttó alatt a meghajtók nyers fizikai kapacitásának összegét értjük. A teljes kapacitás igény az általános szerverek tekintetében adatközpontonként minimum 240 fizikai core (CPU mag) és minimum 3 584 GB RAM Az Ajánlatkérő minden szerver funkciót virtuális környezetben kíván futtatni. Annyi virtuális szerver licence megajánlására van szükség, amennyi az ajánlatban szereplő hardver konfigurációt teljeskörűen lefedi. Ajánlatkérőnek nincs preferenciája ahogy a hardver elemekre úgy a megajánlott virtualizációs megoldásra sem. Elvárás a szerver virtualizációs szoftver kapcsán a gyártói support támogatással rendelkező Type 1 hypervisor (vagy más néven bare-metal hypervisor) képesség, amely közvetlenül a fizikai szerver és annak alapvető hardvere fölé települ. A beszerzendő rendszer és Vállalkozó feladatainak részletezése a Műszaki Leírásban található.
1.értékelési szempont: Megajánlott ellenszolgáltatás összesen (nettó Ft) A megajánlott ellenszolgáltatás nettó ajánlati ár kerül értékelésre, mely egyösszegű megajánlást jelent a felolvasólapon. A felolvasólapon tett megajánlásra az Ajánlattevő részletes ártáblázatot köteles benyújtani. Mértékegysége magyar forint (HUF). Az értékelés módszere a fordított arányosítás. Az adható pontszám alsó határa 0 pont, a felső határa 100 pont 2.értékelési szempont: Közös hálózati menedzsment biztosítása, azaz egységes felület a Tűzfalak, Core és Hálózati switchek, AP-k központi konfigurálás vonatkozásában Ajánlatkérő a 2. értékelési szempont keretében arra biztosított lehetőséget, hogy az ajánlattevők olyan rendszert ajánljanak meg, melynek keretében Közös hálózati menedzsment kerül biztosításra, azaz egységes felület a Tűzfalak, Core és Hálózati switcek, valamint AP-k központi konfigurálás vonatkozásában. Ajánlatkérő a többlet műszaki vállalást akként értékeli, hogy az előzetesen meghatározott pontszámokat osztja ki a megtett vállalásra, melyet a Közbeszerzési Dokumentumok tartalmaz. A 2. értékelési szempontra vonatkozóan a pontkiosztás alapján, ha ajánlattevő tesz ilyen megajánlást, akkor "igen", ha nem tesz ilyen megajánlást, akkor "nem" választ kell adnia a Felolvasólapon. Az adható pontszám alsó határa 0 pont, a felső határa 100 pont. Ha ajánlattevő tesz ilyen megajánlást, és a felolvasólapon "igen" választ ad, akkor 100 pontot kap, ha nem tesz ilyen megajánlást és a felolvasólapon "nem" választ ad, akkor 0 pontot kap erre az értékelési szempontra.
Közös hálózati menedzsment biztosítása, azaz egységes felület a Tűzfalak, Core és Hálózati switchek, AP-k központi konfigurálás vonatkozásában
Az ajánlat részként SZAKMAI AJÁNLATOT kell benyújtani, mely az ajánlat ÉRVÉNYESSÉGI FELTÉTELE. Kérjük, hogy Ajánlattevők részletes szakmai ajánlatukat oldalszámozással és tartalomjegyzékkel ellátva PDF verzióban és szerkeszthető verziókban is nyújtsák be. II A szakmai ajánlat kötelező tartalmi elemei Kötelező tartalmi elemek, érvényességi feltételek 1 A Műszaki Leírásban támasztott mennyiségi és funkcionális feltételeknek való megfelelése a kért hardver és szoftver elemeknek teljes körűen alátámasztásra kerüljön a szakmai ajánlatban. 2 A szakmai ajánlatban megadott hardver elemek gyári performancia értékei megfelelőek és ez a szakmai ajánlatból egyértelműen eldönthetők legyenek. 3 A szakmai ajánlatban a működéshez szükséges licencek megnevezései és a szükséges mennyiségek meghatározásra kell kerüljenek. Szükséges a leszállítandó eszközök tételes, gyártói cikkszámmal beazonosítható felsorolása, a szükséges darabszámmal, feltüntetett paraméterekkel. Fel kell tüntetni az elvárt működéshez szükséges szoftvereket és licenceket is. Minden eszközt és szoftvert -, ahol az értelmezhető, ott - 3 éves gyártói támogatással kell szállítani. Gyártói támogatás nélküli termékek szállítása nem megengedett. Műszaki Leírás V.2. pontjában meghatározott hardverek, szoftverek és szolgáltatások esetében be kell nyújtani a Gyártói adatlapot. Amennyiben a gyártó az adott termékre nem bocsát ki külön gyártói adatlapot, akkor megadni a gyártói tájékoztatás elérhetőségét és tartalmát Amennyiben a gyártó nem magyar nyelven adja ki adatlapját, tájékoztatását, úgy annak ajánlattevői felelős magyar fordítását kell benyújtani a Közbeszerzési Dokumentumban foglaltak szerint. Ajánlatkérő e helyütt is jelzi, hogy a gyártói adatlap, illetve a gyártói tájékoztatás pótolható hiányossága a szakmai ajánlatnak. Opcionális elemként kérjük feltüntetni a telepítendő környezethez szükséges rack szekrényeket is, az ezekbe javasolt PDU-kra is kitérve. Opcionális továbbá az xWDM eszköz szállítása. Kötelezően elkészítendő a 42U-s rack szekrényekbe való ültetés rajza. A szakmai ajánlatban az Ajánlattevőnek a Műszaki Leírásban meghatározott feltételeknek való megfelelést kell bemutatni, - egyebek mellett - kitérve az alábbiakra: IV Kialakítandó környezet elvárások • Ajánlattevőnek egy teljesen új infrastruktúra kialakítására („zöldmező”) kell ajánlatot adnia. • A rendszer két adatközpontban és egy irodai környezetben valósul meg. • A hálózati infrastruktúráknak ezt támogatnia kell. • Mindkét adatközpont és irodai környezet saját ISP-vel rendelkezik. • Az adatközpontok infrastruktúrája biztosítsa az Internet irányú szolgáltatások bármely adatközpontban történő kiszolgálását, a másik adatközpontban tervezett üzemeltetési feladat végzése vagy nem tervezett kiesése esetén. (elérhetetlensége, költöztetés) • A rendszer kiépítése olyan legyen, hogy bármely telephely költöztetése után, csak a köztes adatkapcsolatot (az IP címet) legyen szükséges módosítani. (hordozhatóság) • A két adatközpontos infrastruktúra tervezésekor törekedni kell az aktív-aktív kialakításra, azaz mindkét adatközpontban található infrastruktúra párhuzamosan működjön és szolgáltasson. Ajánlattevőnek megengedett az olyan megoldásokra való ajánlat tétele, ami az üzemeltetési időszakban manuális beavatkozást igényel egy gépterem váltás esetén. • Katasztrófa eseményre felkészített adattárolásra és futtató környezetre kell képesnek lennie mindkét adatközpont infrastruktúrájának. • Bármely adatközpontból infrastruktúraelem költöztetése a virtualizált környezetek számára transzparens módon legyen lehetséges. • A VM-ek az adatközpontok közötti futtatási környezetek között a teljes környezet leállás nélkül mozgathatóak legyenek. • Megengedett egy VM futtatása egyik adatközpontban miközben a VM tárolója a másik adatközpontban található (strech cluster). • VM replikáció megvalósítása nem szükséges. • A hálózati infrastruktúrában megvalósítandó a tárolók és a menedzsment hálózat szeparációja. • Preferált a WIFI, LAN, VPN menedzsment közös felületen való kezelésének lehetősége. • Elvárt az egységes, szabványos, tanúsítvány alapú megoldás a Hatóság tulajdonában álló végfelhasználói eszközök és irodai berendezések WIFI, LAN és VPN kapcsolódásainak, közös házirendet megvalósító, eszköz egészségállapot alapú kialakítására (pl. 802.1x). A szállított eszközökhöz kapcsolódó telepítési, integrációs és gyártói támogatói szolgáltatások a közbeszerzés részét képezik, azok teljesítése is szükséges. A telepítés után a munka dokumentálása és megajánlott adatközponti eszközök teszt alapú teljesítmény mérése elvárás. Kötelezően, de nem kizárólagosan az alábbi méréseket kell elvégezni: • Site-on belüli VM-VM közötti sebesség mérés • VM-Tűzfal közötti sebesség mérés • Storage és VM-ek közötti adatátviteli sebesség • Backup funkció sebesség mérés Az ajánlott konfigurációk minden hardver és szoftver elemére magyarországi gyártói támogatással 3 év on-site Next Business Day (NBD) típusú, azaz a hét 5 munkanapján 8 órás időtartamú gyártói garanciát kell tartalmaznia, illetve a hibás lemezek esetében a Hard Disk Media Retention (a meghibásodott diszkek az Ajánlatkérőnél maradnak) szolgáltatással. Az ajánlott szoftver konfigurációknak 3 év gyártói szoftverkövetést kell tartalmaznia. A gyártói támogatás nyelve hardver elemek estében magyar, valamint Level3 szinttől magyar és/vagy angol, a szoftverekre magyar és/vagy angol elvárás.


Winner: Sysman Informatikai Zrt.
Award value: 2982717623
Number of bids: 5